SAMART ปิดพุ่ง 5.56% ตร.ระบุไม่เอี่ยวคดีหมิ่นฯ
SAMART ปิดพุ่ง 5.56% ตร.ระบุไม่เอี่ยวคดีหมิ่นฯ
6 พ.ย. 2558

ผู้สื่อข่าวรายงานว่า บริษัท สามารถคอร์ปอเรชั่น จำกัด (มหาชน) หรือ SAMART โดยหุ้นปิดพุ่งขึ้น 5.56% มาอยู่ที่ 20.90 บาท เพิ่มขึ้น 1.10 บาท มูลค่าซื้อขาย 937.30 ล้านบาท เมื่อเวลา 16.37 น. โดยเปิดตลาดที่ 19.80 บาท ราคาปรับตัวขึ้นสูงสุดที่ 21.10 บาท และราคาปรับตัวลงต่ำสุดที่ 19.80 บาท
โดยพล.ต.ท.ศรีวราห์ รังสิพราหมณกุล รักษาราชการแทนรองผู้บัญชาการตำรวจแห่งชาติ(รองผบ.ตร.)กล่าวถึงความคืบหน้าของคดีแอบอ้างสถาบันเบื้องสูง ตามประมวลกฎหมายอาญา มาตรา 112 มีความคืบหน้าไปกว่า 90% แล้ว
โดยในส่วนของการลักลอบนำเสาสัญญาณและอุปกรณ์ระบบวิทยุดีทีอาร์เอสจากสถานีตำรวจนครบาลบึ่งกุ่ม ไปติดตั้งบนอาคารใบหยกทาวเวอร์ 2 นั้น คาดว่าเรื่องดังกล่าวไม่น่าจะมีความเกี่ยวข้องกับคดี 112 ซึ่งกลุ่มบมจ.สามารถคอร์ปอเรชั่น (SAMART) ดำเนินการตามคำสั่งของหน่วยงานราชการถูกต้อง แต่อาจมีเพียงบางขั้นตอนที่อาจปฎิบัติไม่ถูกต้อง ซึ่งเรื่องดังกล่าวอาจสั่งต้นสังกัดให้ตรวจสอบการใช้งบประมาณที่อาจผิดวัตถุประสงค์ต่อไป